Štadión Antona Malatinského

Štadión Antona Malatinského (známy aj ako City Arena) je futbalový štadión v Trnave. Je domácim štadiónom klubu FC Spartak Trnava a zároveň reprezentácie Slovenska. Vlastníkom štadióna je mesto Trnava. Štadión má prenajatý na obdobie 30 rokov spoločnosť City-Arena, a.s. Má kapacitu 18 111 miest a spĺňa kritériá UEFA kategórie 4. V rokoch 2013 - 2015 prešiel štadión rekonštrukciou a pribudlo k nemu nákupné centrum. Je druhým najväčším štadiónom na Slovensku. Hrávajú sa na ňom medzištátne zápasy . Štadión je od 14. januára 1998 pomenovaný po Antonovi Malatinskom, bývalom hráčovi a trénerovi Spartaka, ktorý priviedol mužstvo k trom titulom majstrov Československa. V roku 2016 odhalili tejto osobnosti pri štadióne bronzovú sochu . V rokoch 2013 - 2015 sa uskutočnila rozsiahla rekonštrukcia štadióna, ktorý sa po jej ukončení stal najmodernejším a najväčším na Slovensku. Slávnostné otvorenie sa konalo 22. augusta 2015, najskôr odohrali exhibičný zápas legendy Spartaka Trnava a Ajaxu Amsterdam s výsledkom 2:4. Prvý gól na novom štadióne strelil Richard Witschge, bývalý hráč Ajaxu a FC Barcelona, za „old boys“ Spartaka bol prvým úspešným strelcom Ľubomír Luhový . Po zápase legiend sa predstavili A-mužstvá Spartaka a brazílskeho klubu Atlético Paranaense (0:2). Štadión: 18 111 miest Obchodné priestory: 23.660 m2 Street retail: 4.710 m2 Administratíva: 2.670 m2 Hotel: 45 lôžok Parkovanie: 1.000 miest Multiplex Cinema: 600 miest Investičné náklady: 78 mil. € (Športová časť stála 30 miliónov €) Územné rozhodnutie: apríl 2013 Stavebné rozhodnutie: august.2013 Začiatok výstavby:september 2013 Dátum dokončenia:august 2015 Slávnostné otvorenie: 22.8.2015 História štadióna 1925 Zlúčením klubov ŠK a Rapid vznikol klub ŠK Rapid Trnava, ktorý hrával na mieste dnešného štadióna. 1925 Prvé Tradičné derby najväčších slovenských rivalov sa hralo 21. marca 1926. V Trnave nastúpili domáci v tradičných červeno-čiernych vodorovne pruhovaných dresoch proti bielo-modrému ŠK Bratislava. Trnava vyhrala 3:1.Dva góly dal Žigárdy, jeden Kozma. 1971 Na južnej tribúne pôvodný betónový ovál nahradila kovová konštrukcia. 2006 Veľká rekonštrukcia štadióna, prestavbou západnej tribúny, vybudovanie vyhrievaného trávniku, opravu osvetlenia a rekonštrukciu severnej a južnej tribúny. 1998 Štadión bol pomenovaný na počesť bývalého futbalistu a manažéra Antona Malatinského, ktorý zomrel v roku 1992. 2015 Bol zrekonštruovaný Štadión Antona Malatinského, v tom čase najmodernejší a najväčší štadión (až do otvorenia Národného futbalového štadióna) na Slovensku a miestom konania medzištátnych zápasov. Medzištátne zápasy Reprezentácia Československa odohrala v Trnave jediný zápas, 27. apríla 1988 v priateľskom stretnutí s mužstvom Sovietskeho zväzu remizovala 1:1 . Reprezentanti Slovenska sa prvý krát predstavili trnavskému publiku 24. apríla 1996 v priateľskom zápase s Bulharskom (0:0). Prvé víťazstvo zaznamenalo národné mužstvo 29. apríla 1997 nad Islandom (3:1), autorom prvého gólu reprezentácie na štadióne bol Július Šimon, v tom čase hráč domáceho Spartaka. Po rekonštrukcii v roku 2015 sa stal Štadión Antona Malatinského domovským stánkom reprezentácie, v novej aréne odohrala všetky zápasy kvalifikácie o postup MS 2018. Po nešťastnej prehre 0:1 s Anglickom, postupne zdolali Škótsko (3:0), Litvu (4:0), Slovinsko (1:0) a Maltu (3:0). V roku 2018 odohrali reprezentanti dve stretnutia prvého ročníka Ligy národov s Českom (1:2) a Ukrajinou (4:1). 6. septembra 2019 sa v Trnave predstavili vicemajstri sveta 2018 reprezentanti Chorvátska, s ktorými Slovensko prehralo vysoko 0:4, čo je najvyššia prehra národného mužstva na trnavskom štadióne. Aj po otvorení Národného futbalového štadióna hráva reprezentácia niektoré medzištátne zápasy na Štadióne Antona Malatinského. V roku 2000 bola Trnava spoluorganizátorom ME hráčov do 21 rokov, na štadióne odohrali tri zápasy skupiny A. Prvý medzištátny zápas: Československo – ZSSR 1:1, 27. 4. 1988 Prvý medzištátny zápas reprezentácie Slovenska: Slovensko – Bulharsko 0:0, 24. 4. 1996 Prvé víťazstvo: Slovensko – Island 3:1, 29. 4. 1997 Prvý gól reprezentácie: Július Šimon, Island 3:1, 29. 4. 1997 Prvý kvalifikačný zápas: Slovensko – Azerbajdžan 3:1, 28. 3. 2001, kvalifikácia MS 2002 Prehľad medzištátnych zápasov Rekordné návštevy a zaujímavosti Najviac divákov tradične chodí na derby Trnava-Slovan, v československej lige bola najvyššia návšteva 28.000 divákov na zápase odvekých rivalov v sezóne 1972/73, v samostatnej slovenskej lige je rekordnou návštevou 24.850 divákov zo sezóny 1994/95 . Najvyššia návšteva na ligovom zápase: 28.000 divákov, Trnava – Slovan Bratislava 2:0, 10. 6. 1973 Najvyššia návšteva na ligovom zápase po r. 1993: 24.850 divákov, Trnava – Slovan Bratislava 0:0, 8. 4. 1995 Najvyššia návšteva v európskych pohároch: 30.000 divákov, Trnava – Dinamo Bukurešť 2:2, 29. 9. 1971, Európsky pohár majstrov Najvyššia návšteva na medzištátnom zápase Československa: 22.036 divákov, Československo – ZSSR 1:1, 27. 4. 1988 Najvyššie návštevy na medzištátnom zápase Slovenska: 18.111 divákov, Slovensko – Severné Írsko 0:0, 4. 6. 2016 18.111 divákov, Slovensko – Anglicko 0:1, 4. 9. 2016 Prvý zápas pri umelom osvetlení: Trnava – Austria Salzburg 2:0, 31. 7. 1976, Interpohár Prvý ligový zápas pri umelom osvetlení: Trnava – Inter Bratislava 0:3, 21. 8. 1976 Referencie